**DĖL VALDŽIO VAIČĖNO SKYRIMO Į ROKIŠKIO R. JUODUPĖS LOPŠELIO-DARŽELIO DIREKTORIAUS PAREIGAS**

2018 m. vasario 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.19 punktu, Lietuvos Respublikos biudžetinių įstaigų įstatymo 4 straipsnio 3 dalies 2 punktu bei 9 straipsnio 1 dalimi, Lietuvos Respublikos švietimo įstatymo 59 straipsnio 1 ir 2 dalimis, Lietuvos Respublikos darbo kodekso 41 straipsnio 3 dalimi ir 42 straipsniu, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193, 45 ir 46 punktais, Lietuvos Respublikos korupcijos prevencijos įstatymo 9 straipsniu ir atsižvelgdamas į Konkurso Rokiškio r. Juodupės lopšelio-darželio direktoriaus pareigoms eiti atrankos 2018 m. sausio 16 d. posėdžio protokolą ir į Lietuvos Respublikos Specialiųjų tyrimų tarnybos 2018 m. sausio 29 d. raštą Nr. 4-01-722 bei Valdžio Vaičėno 2018 m. vasario 6 d. prašymą, Rokiškio rajono savivaldybės taryba

n u s p r e n d ž i a:

1. Skirti Valdį Vaičėną į Rokiškio r. Juodupės lopšelio-darželio direktoriaus pareigas nuo 2018 m. rugpjūčio 1 d. iki 2023 m. rugpjūčio 1 d. (penkerių metų kadencijai).

2. Įgalioti:

2.1. Rokiškio rajono savivaldybės merą Antaną Vagonį sudaryti darbo sutartį su Rokiškio r. Juodupės lopšelio-darželio direktoriumi Valdžiu Vaičėnu ir įgyvendinti kitas funkcijas, susijusias su švietimo įstaigos vadovo darbo santykiais, Darbo kodekso ir kitų teisės aktų nustatyta tvarka;

2.2. Valdį Vaičėną teisės aktų nustatyta tvarka pranešti Juridinių asmenų registro tvarkytojui apie biudžetinės įstaigos vadovo priėmimą į pareigas.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL VALDŽIO VAIČĖNO SKYRIMO Į ROKIŠKIO R. JUODUPĖS LOPŠELIO-DARŽELIO DIREKTORIAUS PAREIGAS“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – skirti Valdį Vaičėną į Rokiškio r. Juodupės lopšelio-darželio direktoriaus pareigas bei įgalioti: savivaldybės merą Antaną Vagonį sudaryti darbo sutartį su Rokiškio r. Juodupės lopšelio-darželio direktoriumi Valdžiu Vaičėnu; Valdį Vaičėną teisės aktų nustatyta tvarka pranešti Juridinių asmenų registro tvarkytojui apie biudžetinės įstaigos vadovo priėmimą į pareigas.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos reglamentas, Lietuvos Respublikos biudžetinių įstaigų įstatymas, Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašas, Lietuvos Respublikos darbo kodeksas, Lietuvos Respublikos korupcijos prevencijos įstatymas, Lietuvos Respublikos švietimo įstatymas.

**Sprendimo projekto esmė.**

Viena iš savivaldybės tarybos išimtinių kompetencijų, nurodyta Lietuvos Respublikos vietos savivaldos įstatymo 16 straipsnio 2 dalies 21 punkte, yra savivaldybės mokymo ir auklėjimo (toliau – švietimo) įstaigų vadovų skyrimas ir atleidimas iš jų teisės aktų nustatyta tvarka, todėl parengtas šis tarybos sprendimo projektas.

Švietimo įstaigų vadovų atranka organizuojama vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1193.

2018 m. sausio 16 d. vyko konkurso Rokiškio r. Juodupės lopšelio-darželio direktoriaus pareigoms eiti atrankos posėdis. Konkursą laimėjo Valdis Vaičėnas. Konkurso rezultatai įstatymų nustatyta tvarka nebuvo skundžiami. Prieš skiriant Valdį Vaičėną į pareigas, buvo kreiptasi į Lietuvos Respublikos Specialiųjų tyrimų tarnybą dėl informacijos apie jį, kaip asmenį siekiantį eiti direktoriaus pareigas. Gautoje pažymoje nenurodyta aplinkybių, dėl kurių Valdis Vaičėnas negalėtų eiti direktoriaus pareigų.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas, Rokiškio r. Juodupės lopšeliui-darželiui bus paskirtas direktorius;

**neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio r. Juodupės lopšeliui-darželiui bus paskirtas nuolatinis direktorius (penkerių metų kadencijai), kuris organizuos biudžetinės įstaigos darbą, kad būtų įgyvendinami įstaigos tikslai ir atliekamos nustatytos funkcijos.

**Finansavimo šaltiniai ir lėšų poreikis**.

Lopšelio-darželio direktoriaus pareiginė alga mokama iš Mokinio krepšelio ir savivaldybės lėšų.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė